Անըմբռնելի, պարզապես զարմանահրաշ բաներ կատարվեցին թուրք-օսմանական դուրսպրծուկ Ազերբայջանին զգետնած Հայկական 3-րդ Հանրապետությունում։ Նյութվեցին «անմեղ» բազում դավեր, վասն անկախ պետականության հաստատման։ Անմեղ դավերի հյուսման ութնամյակում, անտես շատերի աչքի համար, հրեշավոր անմեղսունակության խառնարանում խնկարկվեց նորհոկտեմբերյան ամոթալի, քինոտ և անակնկալ սպանդը, երբ Էջմիածին աթոռանիստ քաղաքում օծվում էր Ամենայն հայոց 132-րդ կաթողիկոսը։ Արդյո՞ք օրը պատահական էր ընտրված, թե՞ այս ամենում խառն էր չարի մատնեմատը։